દરમ્યાન, બ્રિટનથી પ્રોડક્ટ ડિઝાઈનિંગ કરી અમેરિકામાં સ્થાયી થયેલા એક વ્યક્તિનો સંપર્ક થયો. જ્હોને શરત મૂકી, જે ડિઝાઈન બને એ બને તેટલી કોમ્પેક્ટ, બ્રિફકેસની સાઈઝના કમ્પ્યૂટરની જ હોવી જોઈએ. ડિઝાઈનરે તક ઝડપી લીધી. તેણે જ્હોનની ઈચ્છા મુજબની જ ડિઝાઈન બનાવી આપી અને તેમાં જ્હોનના વિચારોની કાબેલિયતથી વિશ્વનું સૌથી પહેલું લેપટોપ જન્મ્યું- જેનું નામ હતું ‘ગ્રીડ કમ્પાસ’ આજની તારીખે લેપટોપ શબ્દ જ તેના ઈતિહાસની સાક્ષી છે.